**Монгол Улсын Их Хурлын 2008 оны Тав дахь удаагийн сонгуулийн анхдугаар чуулганы Хууль зүйн байнгын хорооны 9 дүгээр сарын 10-ны өдөр /Лхагва гараг/-ийн хуралдаан 18 цаг 10 минутад Төрийн ордны \"В\" танхимд эхлэв.**

Байнгын хорооны дарга, УИХ-ын гишүүн Х.Жекей ирц, хэлэлцэх асуудлыг танилцуулж, хуралдааныг даргалав.

Хуралдаанд ирвэл зохих **17** гишүүнээс **10** гишүүн ирж, **58.8** хувийн ирцтэй байв. Үүнд:

**Чөлөөтэй**: С.Баяр

**Өвчтэй**:     Э.Бат-Үүл

**Тасалсан:** Х.Баттулга, Б.Бат-Эрдэнэ, С.Баярцогт, Э.Мөнх-Очир, Ч.Сайханбилэг

**Хүний эрхийн дэд хорооны бүрэлдэхүүнийг батлах тухай**

Хэлэлцэж буй асуудалтай холбогдуулан УИХ-ын Хууль зүйн байнгын хорооны референт Б.Баасандорж, зохион байгуулагч Э.Ганболд нар байлцав.

Хүний эрхийн дэд хорооны бүрэлдэхүүнд УИХ дахь МАХН-ын бүлгээс УИХ-ын гишүүн Б.Бат-Эрдэнэ, Э.Мөнх-Очир, Ж.Сүхбаатар, Б.Чойжилсүрэн, Ж.Энхбаяр, УИХ дахь Ардчилсан намын бүлгээс УИХ-ын гишүүн Х.Баттулга,  Э.Бат-Үүл, Ч.Сайханбилэг нарыг Хүний эрхийн дэд хорооны бүрэлдэхүүнд оруулах саналыг албан бичгээр ирүүлснийг Байнгын хорооны дарга, УИХ-ын гишүүн Х.Жекей уншиж танилцуулав.

Дээрх саналтай холбогдуулан УИХ-ын гишүүдээс асуулт болон санал гарсангүй.

**Х.Жекей:**  Хүний эрхийн дэд хорооны бүрэлдэхүүнийг батлахыг дэмжиж байгаа гишүүд гараа өргөнө үү.

Зөвшөөрсөн                   10

Татгалзсан                       0

Бүгд                                10

100 хувийн саналаар дэмжигдлээ.

**Хуралдаан 18 цаг 15 минутад өндөрлөв**.

Тэмдэглэлтэй танилцсан:

ХУУЛЬ ЗҮЙН БАЙНГЫН

ХОРООНЫ ДАРГА                                                                   Х.ЖЕКЕЙ

Тэмдэглэл хөтөлсөн:

ХУРАЛДААНЫ НАРИЙН

БИЧГИЙН ДАРГА                                                                     Д.ЦЭНДСҮРЭН

**МОНГОЛ УЛСЫН ИХ ХУРЛЫН 2008 ОНЫ АНХДУГААР ЧУУЛГАНЫ**

**ХУУЛЬ ЗҮЙН БАЙНГЫН ХОРООНЫ 9 ДҮГЭЭР САРЫН 10-НЫ ӨДРИЙН**

**ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Х.Жекей:**  Ирцийг танилцуулах юм бол ирц үндсэндээ  хангалттай байна. Ингээд хуралдааны ажиллагаа нээснийг мэдэгдье. Хуралдаанд  Хүний эрхийн дэд хорооны бүрэлдэхүүний тухай асуудлыг хэлэлцэж батлах асуудал байгаа.  Хүний эрхийн дэд хороо Улсын Их Хурлын тухай хуулийн  24.6 дахь хэсэгт Улсын Их Хурлын  Хүний эрхийн дэд хорооны асуудал Хууль зүйн байнгын хороонд харьяалагдаж байгаа.  Ингээд хоёр намаас бичиг ирсэн байна. Энд хүмүүсүүдийн нэр ирүүлсэн байна. Түүнийг танилцуулъя.

Нэгдүгээрт, МАХН-аас  Хүний эрхийн дэд хороонд  УИХ-ын гишүүн Б.Бат-Эрдэнэ, Э.Мөнх-Очир, Ж.Сүхбаатар, Б.Чойжилсүрэн, Ж.Энхбаяр нарын нэрийг ирүүлсэн байна. Ардчилсан намаас Хүний эрхийн дэд хороонд, Х.Баттулга,  Э.Бат-Үүл, Ч.Сайханбилэг нарын нэрийг ирүүлсэн байна. Энэ ирүүлсэн нэртэй холбогдолтой санал байна уу? Асуулт алга байна, санал алга байна.

Эдгээр гишүүдийн нэрийг Хүний эрхийн дэд хорооны бүрэлдэхүүнд оруулах саналыг дэмжиж байгаа гишүүд гараа өргөнө үү. Ингээд  100 хувийн саналаар дэмжигдлээ.

Энэ бүрэлдэхүүний нэрсийг Байнгын хорооны санал дүгнэлт болгон Улсын Их Хурлын чуулганы хуралдаанд  танилцуулах хүн байна уу. Зүгээр өгчихдөг юм уу. Тэгвэл хурал дууслаа.  Илтгэгч байхгүй, бичгээр өгнө гэж байна. Баярлалаа. Хурал хаасныг мэдэгдье.

**Хуралдаан  18 цаг 15 минутад өндөрлөв.**

Соронзон хальснаас буулгасан:

ХУРАЛДААНЫ НАРИЙН

БИЧГИЙН ДАРГА                                                                          Д.ЦЭНДСҮРЭН